Hans-Adam II. vu Liechtenstein
Den Hans-Adam II., gebuer de 14. Februar 1945 zu Zürich, ass Fürst a Staatschef vu Liechtenstein. Hien ass och Chef vum Haus Liechtenstein. Mat ganzen Numm heescht hien Johannes Adam Ferdinand Alois Josef Maria Marco d'Aviano Pius Fürst von und zu Liechtenstein, Herzog von Troppau und Jägerndorf, Graf zu Rietberg, Regierer des Hauses von und zu Liechtenstein.

Famill 
Den Hans-Adam II. ass de Jong vum Fürst Franz Josef II. vu Liechtenstein (1906–1989) a senger Fra, der Georgina von Wilczek, genannt Gina (1921–1989).

Hien huet sech den 30. Juli 1967 mat der Gräfin Marie Kinsky von Wchinitz und Tettau (1940-2021) bestuet. Si hu véier Kanner, déi den Titel Prënz (Prinzessin) von und zu Liechtenstein, Graf (Gräfin) von Rietberg droen.

 Ierfprënz Alois (* 1968) bestuet mat der Sophie Prinzessin von Bayern (* 1967) 
 Prënz Maximilian (* 1969) bestuet mat der Angela Brown (* 1958) 
 Prënz Constantin (* 1972) bestuet mat der Gräfin Marie Kálnoky von Kőröspatak (* 1974)
 Prinzessin Tatjana vu Liechtenstein (* 1973) bestuet mam Philipp von Lattorff (* 1968)

1984 gouf hie Stellvertrieder vu sengem Papp, an 1989, no deem sengem Doud, säin Nofollger.

Zënter 2004 ass et säi Jong Alois, deen d'Regierungsgeschäfter féiert.

D'Famill vum Hans Adam steet un der Spëtzt vun der Stiftung Fürst Liechtenstein, zu där ë. a. Immobilien a Grondbesëtz an Éisträich, ma virun allem d'LGT Bank gehéiert, an déi Schätzungen no e puer Milliarde Schwäizer Frang wäert soll sinn.

Wierker 
 Der Staat im dritten Jahrtausend. van Eck Verlag, Triesen 2009. ISBN 978-3-905881-03-5.

Literatur 
 Wer ist wer- Wer tut was. Handbuch für das Fürstentum Liechtenstein. Frank P. van Eck Verlagsanstalt 1995, Seiten VII-IX Biografien der fürstlichen Familie.
 Deutsches Adelsarchiv e.V. (Hrsg.): Genealogisches Handbuch des Adels (GHdA). Genealogisches Handbuch der Fürstlichen Häuser. Fürstliche Häuser Band XIV. C.A. Starke Verlag Limburg a.d.Lahn, 1991, (GHdA Band 100), S. 65-84.
 Verfassungsgesetz vom 28.Juni 1984 über die Ergänzung und Abänderung der Verfassung vom 5.Oktober 1921 (Einrichtung einer Stellvertretung) . In: Liechtensteinisches Landesgesetzblatt, Jahrgang 1984, Nr. 28, Ausgabe vom 18. August 1984.
 Hausgesetz des fürstlichen Hauses Liechtenstein vom 26.Oktober 1993. In: Liechtensteinisches Landesgesetzblatt, Jahrgang 1993, Nr.100, Ausgabe vom 6. Dezember 1993.

Um Spaweck 

 Offiziell Websäit vu fuerstenhaus.li

Fürste vu Liechtenstein
Gebuer 1945
Groß-Stern des Ehrenzeichens für Verdienste um die Republik Österreich (1952)